CELEX: 62013TN0351
Language: da
Date: 2013-07-02 00:00:00
Title: Sag T-351/13: Sag anlagt den 2. juli 2013 — Crown Equipment (Suzhou) og Crown Gabelstapler mod Rådet

31.8.2013   
            
            
               DA
            
            
               Den Europæiske Unions Tidende
            
            
               C 252/39
            
         Sag anlagt den 2. juli 2013 — Crown Equipment (Suzhou) og Crown Gabelstapler mod Rådet
   (Sag T-351/13)
   2013/C 252/66
   Processprog: engelsk
   
      Parter
   
   
      Sagsøgere: Crown Equipment (Suzhou) Co. Ltd (Suzhou, Kina) og Crown Gabelstapler GmbH & Co. KG (Roding, Tyskland) (ved advokaterne K. Neuhaus, H.-J. Freund og B. Ecker)
   
      Sagsøgt: Rådet for Den Europæiske Union
   
      Sagsøgernes påstande
   
   
               —
            
            
               Sagen antages til realitetsbehandling.
            
         
               —
            
            
               Rådets gennemførelsesforordning (EU) nr. 372/2013 (1) af 22. april 2013 om ændring af gennemførelsesforordning (EU) nr. 1008/2011 af 10. oktober 2011 annulleres for så vidt som den angår sagsøgerne.
            
         
               —
            
            
               Rådet for Den Europæiske Union bærer sine egne omkostninger og betaler sagsøgernes omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført tre anbringender.
   
               1)
            
            
               Første anbringende om en tilsidesættelse af artikel 2, stk. 7, i Rådets forordning (EF) nr. 1225/2009 (2) eller artikel 296, stk. 2, TEUF for så vidt som Rådet anlagde et åbenbart urigtigt skøn eller tilsidesatte begrundelsespligten, da det valgte Brasilien som referenceland med henblik på fastsættelse af den normale værdi. Rådet fastslog med urette, at, eller undlod at begrunde hvorfor, der er tilstrækkelig konkurrence på det brasilianske marked, navnlig med hensyn til graden af konkurrence mellem indenlandske producenter og med hensyn til graden af konkurrence fra import.
            
         
               2)
            
            
               Andet anbringende om en tilsidesættelse af artikel 2, stk. 7, i Rådets forordning (EF) nr. 1225/2009 eller artikel 296, stk. 2, TEUF for så vidt som Rådet anlagde et åbenbart urigtigt skøn eller tilsidesatte begrundelsespligten, da det afslog en anmodning om justering af den normale værdi for at tage hensyn til virkningen af en importtold på 14 % på de omhandlede produkter i referencelandet Brasilien.
            
         
               3)
            
            
               Tredje anbringende om en tilsidesættelse af artikel 9, stk. 4, i Rådets forordning (EF) nr. 1225/2009 for så vidt som Rådet anlagde et åbenbart urigtigt skøn ved i forbindelse med anvendelsen af »reglen om lavere told« at sammenligne den dumpingmargen, der er indført i den anfægtede forordning, med den skadestærskel, der blev fastsat i den oprindelige undersøgelse i 2005, i stedet for at fastsætte en ny skadestærskel.
            
         
      (1)  Rådets gennemførelsesforordning (EU) nr. 372/2013 af 22.4.2013 om ændring af gennemførelsesforordning (EU) nr. 1008/2011 om indførelse af en endelig antidumpingtold på importen af håndbetjente palletrucks og væsentlige dele dertil med oprindelse i Folkerepublikken Kina efter en delvis interimsundersøgelse i henhold til artikel 11, stk. 3, i forordning (EF) nr. 1225/2009 (EUT L 112, s. 1).
   
      (2)  Rådets forordning (EF) nr. 1225/2009 af 30.11.2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343, s. 51).